विराट कोहली और अनुष्का शर्मा की शादी का रिसेप्शन दिल्ली और मुंबई में होगा. पहला वेडिंग रिसेप्शन 21 दिसंबर को दिल्ली में होगा. वहीं 26 दिसंबर को मुंबई में दूसरा रिसेप्शन होगा. इन दोनों रिसेप्शन में क्रिकेट, बॉलीवुड समेत विभिन्न क्षेत्र की प्रमुख हस्तियां शामिल होंगी.विराट और अनुष्का ने अंतिम समय तक अपनी शादी की जगह को लेकर सस्पेंस बनाए रखा. फिर पता चला कि ये जगह इटली के बड़े शहर रोम या मिलान नहीं बल्कि फिनोशिटो रिजॉर्ट है.तो आख़िर इस रिज़ॉर्ट में ऐसा क्या है जो विराट और अनुष्का ने अपनी शादी की रस्में यहां पूरा करने का फ़ैसला किया?सोशल- एक और इवेंट में विराट बने मैन ऑफ़ द 'मैच'सस्पेंस ख़त्म, विराट-अनुष्का बन गए दूल्हा-दुल्हनयह शादी उसी जगह हुई, जहां मई 2017 में अमरीका के पूर्व राष्ट्रपति बराक ओबामा का परिवार छुट्टियां मनाने गया था.  ये है मध्य इटली के टस्कनी इलाक़े का बोर्गो फिनोशिटो रिज़ॉर्ट.बोर्गो फिनोशिटो शादियों के लिए मशहूर दुनिया के सबसे महंगे होटलों में शामिल है.यह रिज़ॉर्ट मिलान शहर से करीब 4-5 घंटे की दूरी पर है. ये जगह 800 साल पुराने एक गांव का जीर्णोद्धार कर बनाई गई है. इस गांव को पूरी तरह नया लुक दिया गया है.बोर्गो फिनोशिटो डॉटकॉम के मुताबिक अब भी गांव की तरह दिखने वाले इस रिज़ार्ट का नाम 'बोर्गो फिनोशिटो' है जिसका मतलब है 'उपवन या बगीचे वाला गांव'. वाइन के लिए मशहूर मोंटालकिनो के बगल में स्थित होने के कारण इस रिज़ार्ट के आसपास अंगूर के बाग हैं. इटली में अमरीका के एक पूर्व राजदूत जॉन फिलिप्स ने साल 2001 में इस संपत्ति को ख़रीदा था और अगले आठ साल में इसे खूबसूरत रिज़ॉर्ट में बदल दिया.इस रिज़ॉर्ट में पांच विला के साथ सिर्फ़ 22 कमरे हैं. शायद यही वजह है कि विराट और अनुष्का की शादी में पहुँचने वाले करीबियों की संख्या सीमित थी. खान-पान के साथ बेहतरीन वाइन के लिए मशहूर यह रिज़ॉर्ट सभी तरह की आधुनिक सुविधाओं से लैस है.वेबसाइट का दावा है कि इस रिज़ॉर्ट में अब तक दुनिया की कई शख्सियतें ठहर चुकी हैं.(बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)